জেএমবির নারী শাখার সঙ্গে জড়িত থাকার অভিযোগে ৪ এপ্রিল বুধবার লালমনিরহাটের হাতিবান্ধার নিজবাড়ি থেকে নীনাকে গ্রেফতার করে ডিবি পুলিশ। সরেজমিন দেখা গেছে, বেরোবি সংলগ্ন ঈদগাহপাড়া এলাকার সালামের মোড়ে ‘ফিয়ান ছাত্রীনিবাস’ নামের মেসটির অবস্থান। মেসমালিক আবদুল খালেক জানান, সেখানে ২০-২২ জন ছাত্রী থাকেন। নীনা বছর খানেক আগে ওঠেন। কয়েক দিন আগে তিনি জানান, সিট বাতিল করবেন। মঙ্গলবার তিনি হাতিবান্ধায় নিজবাড়িতে চলে যান। মেসের এক ছাত্রী জানান, নীনা অত্যন্ত মেধাবী। প্রয়োজন ছাড়া কখনো বের হতেন না; কারো সঙ্গে মিশতেনও না।